# Cvetka Bevc: Primer dobre prakse – izvedba delavnic v ZPKZ Ig

O DELAVNICAH V ZAVODU ZA PRESTAJANJE KAZNI ZAPORA IG

1) PRIPRAVA NAČRTA

V pripravi načrta sem določila tri osnovne linije:

- ustrezen izbor knjig za branje in izbor zanimivih gostov,

- nabor kreativnih vaj (kreativk) povezanih s knjigami, ki jih bodo udeleženke brale, in s samostojnim pisanjem,

- vzpodbujanje literarnega ustvarjanja (zgodbe, pesmi, proza…) in pisanja dnevnika (samorefleksija; iztočnice za literarno snov),

- za vsako srečanje predvideti čas za izmenjavo mnenj in predstavitev prispevkov.

2) IZVEDBA

**I. OB KNJIGAH**

- pomembna je predstavitev programa (predstavitev je dobro vsake toliko časa ponoviti, posebej pozorno pred obiskom predstaviti goste),

- delanje reklame za literarne delavnice (povezovanje z udeleženkami),

- pogoste evalvacije, upoštevanje predlogov udeleženk pri izpeljavi kakšnega posameznega srečanja,

- pozornost na voditeljico v skupini in njen doprinos (primer: Lucija),

- vzpostavljanje zaupanja in komunikacije (udeleženke potrebujejo »prostor«),

- kreativne vaje, vezane na knjige (zapisovanje kratke vsebine, označevanje glavnih oseb, menjavanje pogovornega in knjižnega jezika),

- branje: odlomkov iz knjige,

- toleriranje odstopanj pri branju knjig in iskanje drugih rešitev (primer Tomšič: Grenko morje, zgodbe o Aleksandrinkah, film Pisma iz Egipta…),

- prinašanje dodatnega gradiva (pozornost na zanimanja udeleženk in na podlagi tega usmerjanje na dodatno literaturo),

- pogovori o knjigah so široko zastavljeni (udeleženke pripovedujejo o svojih izkušnjah, vezanih na določeno tematiko; prosti pogovori o »tabu temah«),

- vzpodbujanje udeleženk, da na srečanju z gostom aktivno sodelujejo.

**II. OB PISANJU**

- pisanje kot samoreflesija in terapija- da ali ne (primer: zgodbe iz otroštva in opisovanje travmatičnih dogodkov),

- kako narediti prehod na literarno ustvarjanje (primer: zgodba o Smrketi),

- pomen kreativnih vaj (primer: raziskujemo čokoladne okuse),

- nižja izobrazba ali pomanjkljivo znanje slovenščine naj ne bodo ovira za pisanje (primer: prispevek Zakaj pišem),

- vaje za širjenje besednega zaklada,

- izmenjavanje govornih vaj in zapisovanja,

- pisanje poročil in vtisov o srečanju z različnimi gosti,

- naredimo plakat (primer: srce),

- kako napisati vsaj tri stavke in kam to lahko pripelje.

**III. OB USPOSABLJANJU**

- usposabljanje udeleženk za življenje na svobodi, kar vključuje osvajanje socialnih veščin (komunikacija, podajanje mnenja, upoštevanje različnosti…),

- grajenje pozitivne samopodobe in zaupanje v lastne ustvarjalne moči,

- javno nastopanje (od začetka udeleženke seznaniti z idejo o objavi njihovih del v zborniku in končnem nastopu, kjer bodo javno nastopile; upoštevanje, če katera tega ne želi),

- literatura in pisanje naj ostaneta oprijemališče tudi kasneje (primer: misel udeleženke o tem, da če bi že v mladosti vedela za vse možnosti knjižnih klubov in delavnic kreativnega pisanja, ne bi zašla na kriva pota…).

Cvetka Bevc, pisateljica

mentorica